A **Banda de Música Recreativa e Cultural de Bandeira** é unha agrupación musical formada no lugar da Bandeira, na parroquia de Manduas en Silleda. Dita agrupación foi fundada no ano 1982.

Historia
--------

Desaparecida a banda de Silleda en 1977, o seu último director, José Villaverde Gómez, que xa tocara na banda da súa parroquia natal, Orazo (A Estrada), tomou as rendas desta agrupación, que se presentaría ao público o martes de Entroido do ano 1982 na propia vila da Bandeira.

A agrupación formouse no ano 1980 cando un grupo de amigos ("Pilotos", "Mejuto" e Manolo Villaverde) elixiron como profesor e director a José Villaverde Gómez, quen estivo ó cargo da mesma ata setembro do ano 1989. Os inicios foron no baixo da casa de "Mejuto" e os primeiros ensaios na taberna do Xoaneiro. Logo de aquí pasouse á Casa Cultural do pobo. No ano 1983, participou no Certame de Bandas Populares de Galicia, celebrado en Santiago de Compostela e recibe a mención de *Banda máis xove de Galicia.* Arredor de 1985, tivo lugar a primeira gravación da banda en casete.

No ano 1989 a asociación contratou como director a Luis Alberto González Amosa, con tan só 17 anos. En 1991, a formación acadou o cuarto posto no 1º Certame de Bandas Populares de Galicia, celebrado en Lalín. No 2000 tomou a batuta Braulio Manuel Cao Ledo, músico por oposición da Banda Municipal de Santiago de Compostela. En xaneiro de 2008 a dirección da banda pasou a mans de Miguel Rodríguez Barrio, músico por oposición da Banda Municipal da Coruña, quen a dirixiu ata outubro de 2015. Desde novembro de 2015 ata setembro do 2018, a dirección da banda estivo a cargo de José Lodeiro Gesto. Actualmente, e desde decembro do 2018, á batuta da banda está Manuel Otero Paino.

A banda celebra concertos extraordinarios todos os anos pola Santa Icía e Ano Novo, así como cursos de especialización musical, polos que pasaron algúns dos mellores músicos a nivel nacional e que leva xa máis de dez edicións. Tamén hai que destacar a realización do Festival de Bandas de Música Populares, que se celebra todos os anos no mes de setembro.

Colectivos
----------

A **Asociación Musical Recreativa e Cultural de Bandeira** agrupa aos seguintes colectivos:

* Banda de Bandeira
* Banda de Veteranos de Bandeira
* Banda Xuvenil de Bandeira
* Banda Infantil de Bandeira
* Coro Vales Mahía
* Grupo de "clases para maiores"

Discografía
-----------

* *Banda de Música Recreativa de Bandeira.* (1998)
* *XXX Aniversario da Banda Recreativa e Cultural de Bandeira.* (2012)
* Coincidindo tamén co XXX Aniversario editouse o DVD *A música da Bandeira* (2012)
* *A dança dos moscas ao vivo,* colaborando co grupo Caxade. (2015)

Notas
-----

1. ↑  O novo director da Banda Recreativa e Cultural da Bandeira preséntase este domingo cun concerto no auditorio Manuel Dopazo en Noticieiro Galego (18/12/2015) (Consultado o 23/11/2016).

Véxase tamén
------------

### Bibliografía

* Alvarellos Iglesias, Enrique (1986). *Bandas de música de Galicia*. *Lugo: Alvarellos*.

| * v
* c
* e
Bandas de música da comarca do Deza (Pontevedra) |
| --- |
| 
* Agolada
* Artoño
* A Baíña
* A Bandeira
* Bendoiro
* Bermés
* Brántega
* Camanzo
* Cira
* As Cruces
* Filgueira
* Goiás
* Lalín
* Lamela
* Mato
* Merza
* Moimenta
* Noceda
* A Penela
* Piloño
* Ponteledesma
* Prado
* Sanxurdo
* Silleda
* Soutolongo
* Ventosa
* Vilatuxe
* A Xesta

 |